
A/B Lersøgaard 1926


Regler for brug af Hotel-lejlighed

Adresse: Hothers Plads 13, st. th.

Hotel-lejligheden består af to værelser, (som kan lejes hver for sig eller samlet), et fællestoilet med bad, samt entré med køleskab og el-kedel.

Værelserne kan kun lejes af andelshavere til deres gæster. Andelshaverne bærer ansvaret for leje af værelserne. Ødelægges inventar eller andet, er det således andelshaveren, der er erstatningspligtig.

Ved leje er man forpligtet til at melde tilbage til kontoret, hvis hotellet ikke er rengjort ved overtagelsen, eller man konstaterer mangler eller ting der er ødelagt. Det er altid den sidste lejer/andelshaver der er erstatnings pligtig. 

Mangler bør dokumenteres med billeder. 

Ønsker du at leje et værelse i hotellet, kan det ske via SmartBeboer-app.
Annullering af reservation kan ske indtil 2 måneder før den reserverede dato. Herefter er reservationen bindende.

Lejer skal selv medbringe dyner, sengetøj, lagen og håndklæder. Bruges sovepose skal der også benyttes lagen.

Værelserne kan højst lejes for en sammenlagt periode af 1 uge ad gangen.

Værelse 1 indeholder en sovesofa med to sovepladser, et klapbord med 2 stole, samt skab til opbevaring af tøj.

Værelse 2, indeholder en 140 cm. boksmadras med 2 sovepladser, et klapbord med 2 stole, samt skab til opbevaring af tøj.

Pris for leje af et værelse:
     200 kr. pr. døgn 

Pris for leje af begge værelser:  400 kr. pr. døgn 

Regler for leje af hotel-lejlighed

1. Værelserne lejes fra kl. 11.00 til kl. 11.00 den følgende dag, hvorefter værelserne skal være ryddet og rengjort. (Rengøringsbeskrivelse vedlagt)

2. Andelshaverne sorte adgangs brikker og kode, der fremgår af SmartBeboer-app, benyttes til adgang, og brikkerne åbner op kl. 11.00 på første udlejning dag. 
3. Foreningens Husordenen skal overholdes ved leje af værelserne.

4. Der skal tages hensyn til evt. lejer af det andet værelse i lejligheden.

5. Det er ikke tilladt at medbringe hunde, katte eller andre husdyr i lejligheden.

6. Rygning er ikke tilladt i lejligheden.

7. Overskrides ovennævnte regler udelukkes andelshaveren fra leje af hotel-lejligheden i tre år.

Rengøringsvejledning

1. Alle vandrette overflader aftørres med sæbevand

2. Gulv fejes og vaskes

3. Skraldespande tømmes

4. Entré fejes og vaskes

5. Toilet og vask rengøres og toiletgulv vaskes.
Bemærk at hotellet rengøres af Anders Andersen den 1. tirsdag i hver måned, også når der er udlejet. Sørg venligst for at de kan komme til. 

